|  |  |
| --- | --- |
| **Názov organizácie:** | **Gymnázium Leonarda Stöckela, Jiráskova 12, 085 01 Bardejov** |
| **Názov internej smernice:** | **Smernica o stravovaní v školskej jedálni** |
| **Poradové číslo smernice:** | 3/2022/GLS |
| **Vypracoval:** | Ing. Viera Semanová |
| **Schválil:** | Mgr. Alena Gombošová, MBA |
| **Dátum schválenia smernice:** | 15.08.2021 |
| **Platnosť smernice:** | 01.09.2022 |
| **Prílohy:** | 4 |

Článok 1

**Všeobecné ustanovenia**

1) Cieľom tejto smernice je stanovenie zásad týkajúceho sa stravovania v Školskej jedálni pri Gymnáziu Leonarda Stöckela, Jiráskova 12 a poskytovaním stravného zamestnancom (ďalej len „škola“).

2) Smernica určuje spôsob a výšku stanovenia nákladov na stravovanie pre zákonných zástupcov žiaka ,termín, spôsob objednávania a výdaja stravy a ostatné podmienky spojené so stravovaním v ŠJ pre všetky vekové kategórie stravníkov.

3)Týmto interným predpisom sa bližšie upravujú nároky zamestnancov a povinnosť zamestnávateľa pri zabezpečovaní stravného zamestnancom v zmysle § 152 zákona č. 311/2001 Z. z. Zákonníka práce v znení neskorších predpisov.

Článok.2

**Spôsob a forma stravovania**

1) Školská jedáleň poskytuje svoje služby žiakom a zamestnancom školy.

2) Školská jedáleň je počas školského roka v prevádzke od 1. septembra do 30. júna

3) Podľa zákona č.245/2008 Z.z. (školský zákon) §140, školská jedáleň pripravuje a poskytuje jedlá a nápoje podľa materiálno-spotrebných noriem a receptúr pre školské stravovanie vydaných ministerstvom školstva, odporúčaných výživových dávok, zásad na zostavovanie jedálnych lístkov, finančných podmienok na nákup potravín.

Článok.3

**Stravníci**

1) Stravníkom v školskej jedálni sa stáva žiak na základe podania prihlášky na stravovanie, ktorú podáva zákonný zástupca žiaka najneskôr deň pred začatím sa stravovania. Novoprijatí žiaci školy odovzdávajú vyplnenú prihlášku na sekretariát školy. Ostatní žiaci školy podávajú prihlášku na stravovanie vedúcej školskej jedálne. Prihláška na stravovanie je súčasťou tejto smernice ako **príloha č. 1** a v elektronickej podobe je na stránke školy v kolónke **„JEDÁLEŇ INFO“.**

2) Stravníkmi školskej jedálne sú aj **zamestnanci školy**, prihlásení na odber stravy.

Všetci stravníci uhrádzajú poplatok za stravu podľa“ **kalkulačného listu príloha č. 2 tejto smernice**“ o určení výšky príspevku na stravu a čiastočnú úhradu nákladov v školských zariadeniach.

3) V školskej jedálni sa môžu stravovať aj **externí stravníci, ktorí uhrádzajú poplatok za stravu vo výške ceny jedla 3,65,- EUR.**

4) Obedy do obedárov sa v školskej jedálni nevydávajú nakoľko ŠJ nemá výdajne miesto.

Článok. 4

**Výška, termín a spôsob úhrad stravovania v ŠJ**

1**)** Stravovanie študentom v ŠJ sa poskytuje za úhradu nákladov na stravu, ktoré uhrádza zákonný zástupca žiaka vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Výška úhrady nákladov v zmysle bodu 1 tohto článku je 1,64,- EUR. Táto suma sa delí na úhradu nákladov na stravovania (nákup potravín) 1,41,-EUR a úhradu režijných nákladov 0,23,- EUR.

2) **Platba za stravné** sa uhrádza mesiac  vopred, najneskôr do 20. dňa v mesiaci. Stravné je možné uhrádzať len bezhotovostným prevodom  na číslo účtu:

IBAN – **SK02 8180 0000 0070 0051 6041 Stravovací účet**

3) **Variabilný symbol**bude žiakovi  pridelený po podaní prihláška na sekretariáte školy. Do správy pre prijímateľa je potrebné uviesť meno, priezvisko a triedu žiaka. Konštantný symbol: 0308.

**4) Odhlásiť**stravu je možné v **deň vydávania stravy  do 7:45 hod**.a tocez internetovú stránku školy/mobilná aplikácia.

 3) Obedy sa vydávajú v čase od 11:30 – 14:30 hod. Každý žiak **musí**na obed so sebou nosiť **čipový prívesok** alebo **študentskú kartu ISIC**. V prípade, že žiak čipový prívesok/ISIC zabudne, oznámi to pri výdajnom okienku kuchárkam.

**Výber**stravy (menu1/menu2) je možné zrealizovať deň vopred do**14.00 hod.**

 Článok. 5

**Obdobie financovania/vydávania obedov**

1) Platba za obedy je preddavková,  platí sa každá mesiac vopred a vždy v rovnakej výške:

* **študenti 30,- EUR**
* **zamestnanci 27,- EUR**

2) **Rozpis platieb:**

* **na mesiac september uhradiť najneskôr deň pred začatím sa stravovania**
* **na mesiac október uhradiť platbu do 20. septembra**
* **na mesiac november uhradiť platbu do 20. októbra**
* **na mesiac december uhradiť platbu do 20. novembra**
* **na mesiac január uhradiť platbu do 20. decembra**
* **na mesiac február uhradiť platbu do 20. januára**
* **na mesiac marec uhradiť platbu do 20. februára**
* **na mesiac apríl uhradiť platbu do 20. marca**
* **na mesiac maj uhradiť platbu do 20. apríla**
* **na mesiac jún sa platba neuhrádza mesiac máj je vyúčtovacie obdobie**

3) V mesiaci máj sa uskutoční vyúčtovanie a následne bude všetkým stravníkom oznámená výška preplatku, alebo nedoplatku. Preplatok sa vráti stravníkom do 31. augusta maturantom do 30. júna. Nedoplatok bude potrebné uhradiť do 3. júna.

4) Žiaci v maturitnom ročníku majú vyúčtovacie obdobie **mesiac apríl**

Článok 6

**Nákup čipového prívesku/ISIC karty**

1) Z dôvodu zefektívnenia výdaja stravy v ŠJ sa vydaj stravy realizuje pre žiakov, zamestnancov a ostatných stravníkov pomocou čipových príveskov, alebo ISIC karty. Čipový prívesok si všetci stravníci zakúpia na sekretariáte školy pri odovzdaní prihlášky. Poplatok za čipový prívesok je 2,- €. ISIC karty si majú možnosť všetci žiaci vybaviť u povereného pedagóga (bližšie informácie na sekretariáte). Pri strate čipového prívesku je možné zakúpiť nový za poplatok 2,- €. Po zakúpení sa čip stáva majetkom stravníka, je platný po celú dobu návštevy gymnázia.

Článok 7

**Poskytovanie stravovania**

1) Zamestnávateľ zabezpečuje stravovanie zamestnancov poskytovaním jedného hlavného jedla vrátane vhodného nápoja v priebehu pracovnej zmeny vo vlastnom stravovacom zariadení – školskej jedálni pri Gymnáziu Leonarda Stöckela podľa zákona č. 311/2011.

2) V súlade s §152 Zákonníka práce nárok na poskytnutie stravy ma zamestnanec, ktorý v rámci pracovnej zmeny vykonáva prácu viac ako štyri hodiny.

3) Výška príspevku na stravovanie je minimálne 55% ceny jedla a maximálne 55% stravného poskytovaného pri pracovnej ceste v trvaní 5 až 12 hodín podľa zákona o cestovných náhradách.

4) Ak zamestnancovi nie je možné zabezpečiť počas pracovnej zmeny stravovanie v školskej jedálni z dôvodu výluky školskej jedálne, v rámci prázdnin, sanitárneho dňa, alebo inej mimoriadnej situácie, má nárok na poskytnutie **stravného za jednu 7,5 hodinovú zmenu**.

5) Pri poskytovaní stravného zamestnancom počas výluky školskej jedálne uvedenej v článku 7 ods. 4, sa pri určení priemernej hodnoty jedla a z nej vyplývajúcej ceny stravného vychádza z priemerných nákladov na prípravu jedného jedla (z kalkulácie nákladov na stravu), v ktorej sa zohľadňujú ceny nakupovaných potravín a režijných nákladov.

6) Zamestnávateľ poskytuje svojim zamestnancom príspevok na stravovanie aj zo sociálneho fondu vo výške uvedenej v kolektívnej zmluve v článku 14.

Článok 8

**Podmienky stravného**

1) Zamestnávateľ poskytne zamestnancovi finančný príspevok na stravovanie len ak:

* ak povinnosti zamestnávateľa zabezpečiť zamestnancom stravovanie vylučujú podmienky výkonu práce na pracovisku, alebo
* ak zamestnávateľ nemôže zabezpečiť stravovanie vo vlastnom stravovacom zariadení, v stravovacom zariadení iného zamestnávateľa alebo prostredníctvom právnickej osoby alebo fyzickej osoby, ktorá ma oprávnenie sprostredkovať stravovacie služby, alebo
* ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využívať žiadny zo spôsobov stravovania zamestnancov, alebo
* ak ide o zamestnanca pri výkone domáckej práce alebo tele práce, ak mu nezabezpečí stravovanie, alebo ak by stravovanie takého zamestnanca bolo v rozpore s povahou vykonávania domáckej práce alebo tele práce.

2) Suma finančného príspevku na stravovanie musí byť poskytnutá vo výške, akou zamestnávateľ prispieva na jedno hlavné jedlo. Finančný príspevok na stravovanie sa považuje za zdaniteľný príjem zamestnanca, ktorý podlieha daní z príjmov zo závislej činnosti. Len ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania zamestnancov zabezpečených zamestnávateľom, je tento finančný príspevok podľa §5 ods. 7 písm.b) zákona č. 595/2003 Z.z. o daní z príjmov oslobodený od dane.

**Článok 9**

**Výška stravného**

1) Výška stravného je v súlade s platnými finančnými pásmami na nákup potravín pre jednotlivé kategórie stravníkov spolu s čiastočnou úhradou režijných nákladov na základe všeobecného záväzného nariadenia PSK č. 27/2012 schválené 09.05.2022 uznesením č. 968/2022 podľa článku IV. bod 1. ods. a) a ods. b)

2) Cena stravného lístka sa vypočíta ako hodnota cenný jedla *mínus* príspevok zamestnávateľa *mínus* príspevok zo sociálneho fondu:

|  |  |
| --- | --- |
|  | Suma v eurách |
| Hodnota hlavného jedla | 3,65 |
| Príspevok zamestnávateľa/55 % náklad školy/úhrada školy | 2,01 |
| Príspevok zo sociálneho fondu | 0,25 |
| Cena stravného lístka/úhrada zamestnanca | 1,39 |
| **Spolu cena stravného zamestnanca** | **0,25 +1,39 = 1,64** |

Článok 10

**Záverečné ustanovenia**

1. Smernica je súčasťou systému finančného riadenia a podlieha aktualizácii podľa potrieb a zmien kompetencií a zodpovedností. Zmeny smernice sa vykonávajú vydaním jej dodatku.
2. Touto smernicou sa ruší platnosť smernice č. 4/2021/GLS zo dňa 31.08.2021 a zároveň sa ruší platnosť kalkulačného listu zo dňa 31.08.2021
3. Smernica je platná dátumom schválenia riaditeľky a účinná od 01.09.2022